30. p. n. e.

Godina 30. p. n. e. je bila redovna godina koja počinje u srijedu u julijanskom kalendaru. U svoje je vrijeme bila poznata kao Godina konzulstva Oktavijana i Krasa ili, rjeđe, godina 724. Ab urbe condita. Oznaka 30. p. n. e. za ovu godinu se koristi od ranog srednjeg vijeka kada je kalendarska era Anno Domini u Evropi postala glavna metoda za imenovanje godina.

mini|Kleopatrina smrt, slikara Rixensa

 Događaji 
 Gaj Julije Cezar Oktavijan postaje rimski konzul po četvrti put, pri čemu je kolega Marko Licinije Kras Div.
 proljeće — Antonijev građanski rat: Oktavijan svoju vojsku preko Dardanela i Male Azije vodi u Siriju, gdje mu dotadašnji Antonijev saveznik Herod Veliki daje zavjet odanosti i nudi hiljade svojih vojnika.
 ljeto — Antonijev građanski rat: Oktavijanov general Gaj Kornelije Gal se iskrcava u Kireni i zauzima Paretonij. Na to Marko Antonije reaguje stavivši grad pod opsadu.
 Antonijev građanski rat: Antonije povlači svojih 7 legija u Egipat nakon što je čuo da je istočni egipatski grad Peluzij otvorio kapije Oktavijanu i predao se bez otpora.
 1.8. — Oktavijan ulazi u Aleksandriju čime je Drevni Egipat faktički anektiran Rimskoj Republici. Antonije vrši samoubistvo, čime je okončan posljednji od građanskih ratova Rimske Republike.
 Kleopatra evakuira svoj dvor i riznicu u grad Bereniku na zapadnoj obali Crvenog mora, ali dalji bijeg zaustavlja nabatejski kralj Malh koji je iznenada iz pustinje napao egipatske brodove. Kleopatra se vraća u Aleksandriju gdje će izvršiti samoubistvo kako Oktavijanu ne bi pala živa u ruke.
 Kleopatra vrši samoubistvo (30.8.? ), a ubrzo nakon toga je njen sin Ptolemej XV Cezarion po Oktavijanovom naređenju pogubljen. Time nakon nepuna tri vijeka završava vladavina Ptolemejske dinastije, a s uspostavom Oktavijanove, odnosno rimske vlasti, drevni Egipat poslije više od tri milenija prestaje postojati kao samostalni politički subjekt.
 Oktavijan preuzima Kleopatrino blago čuvano u mauzoleju Izdinog hrama; njime plaća svoje legionare-veterane i kupuje zemlju u Italiji na kojima će ih nastaniti.
 Oktavijan odlučuje poštediti život troje Kleopatrine i Antonijeve djece - Aleksandra Heliosa, Kleopatre Selen i Ptolemeja Filadelfa - prvo da bi ih paradirao kao dio svog trijumfa, a potom povjerio svojoj sestri Oktaviji, koja će ih odgojiti kao vlastitu djecu. 
 Kinezi počinju koristiti tačke (lu che), prema navodima Knjige kasnijeg Hana, koji je izum pripisala Bao Xuanu,  cenzoru dinastije Han
 30. p. n. e. u temama 

 Rođeni 
 Maroboduus, kralj Markomana (u. 37. n. e.)
 Umrli 
 1.8. — Marko Antonije, rimski konzul i vojskovođa (samoubistvo) (r. 83. p. n. e.)
 1.8.—Marko Antonije Antil, sin Marka Antonija i Fulvije (r. 47. p. n. e.)
 12.8.—Kleopatra VII, posljednja kraljica Ptolemejskog Egipta (samoubistvo) (r. 69. p. n. e.)  
 23.8.—Ptolemej Cezar, sin Julija Cezara i faraon Egipta (r. 47. p. n. e.)
 Hirkan II, kralj i prvosvećenik Judeje do 40. p. n. e.

 Reference 

 Vanjski linkovi